שהינדא שחאדה

שהינדא שחאדה (בערבית: شاهيندا شحاده; נולדה ב-1992) היא דוגמנית ומגישת טלוויזיה ערבייה-ישראלית. היא הופיעה בערוץ 2 בתוכניות בשפה הערבית, ועובדת בחברת מיכל נגרין. גרה בנצרת.

ביוגרפיה 
שחאדה נולדה וגדלה בנצרת, ולמדה בתיכון אורית בעיר. אביה הוא איש רשות השידור, המפיק הוותיק, סלים שחאדה, ואחיה הוא בהא שחאדה, עורך וקריין חדשות ראשי ברדיו א-שמס.

קריירה 
שחאדה עובדת ומדגמנת בחברת מיכל נגרין. בעבר היא השתתפה בתחרות יופי של המגזר הערבי, בה זכתה בסגנית ראשונה למלכת היופי של המגזר.

שחאדה החלה את הקריירה הטלוויזיונית שלה כמגישת כתבות בהוט צפון.

כיום שחאדה היא העורכת והמגישה של התוכנית "צעירים על הדרך" (בערבית:شباب عالطريق), אחת משלוש התוכניות בערבית שמשודרות כל יום שישי בצהריים בערוץ 2. במסגרת התוכנית יוצאת שחאדה למקומות שונים ברחבי הארץ ומראיינת צעירים ערבים מצליחים. התוכנית עלתה לאוויר בסוף שנת 2015 וזכתה לפרסום רב בעקבות האופן בו היא משלבת צעירים מהחברה הערבית בתוכן הטלוויזיוני.

קישורים חיצוניים 
 כל פרקי "צעירים בדרך", באתר יוטיוב.

הערות שוליים 

מנחות טלוויזיה ישראליות
נשות טלוויזיה ישראליות
דוגמניות ערביות ישראליות
משתתפות בתחרות מלכת היופי של המגזר הערבי
נצרת: אישים
ישראליות שנולדו ב-1992
ישראלים שנולדו ב-1992